ઉપરાંત ડીપ બ્રીધિંગ અને પ્રાણાયામ કે ઊંડા શ્વાસનો મેડિકલ ઉપયોગ પણ છે. ડિપ્રેશનથી પીડાતા દરદીઓ ઍન્ટિ-ડિપ્રેસન્ટ ટીકડાઓ રોજ-રોજ ઍલોપૅથ ડૉક્ટરના કહેવાથી નાહકના ગળીને પેટમાં ‘ઍલોપૅથિક કચરો’ ભેગો કરે છે એને બદલે ડિપ્રેશનનો સાવ સસ્તો વગર પૈસાનો ઇલાજ ડીપ બ્રીધિંગ છે. ધ અમેરિકન ઇન્સ્ટિટ્યૂટ ઑફ સ્ટ્રેસ નામની એક મેડિકલ સંસ્થા અમેરિકન સરકારે હમણાં ઊભી કરવી પડી છે. એના કેટલાક સમજદાર ડૉક્ટરો સરસ વાત કરે છે. તે ડૉક્ટરે પોતાની પત્નીને સલાહ આપી છે. આ ડૉક્ટરે તેની પત્નીને પૂછ્યું, ‘આખા દિવસની હડિયાપાટી પછી રિલૅક્સેશન કે મગજને આરામ આપવા માટે તું શું કરે છે?’